Ir-Regolament tal-Kunsill (KE) Nru 747/2001
tad-9 ta' April 2001
li jipprovdi għall-amministrazzjoni ta' tariffa ta' kwoti tal-Komunità u ta' kwantitajiet ta' referenza għall-prodotti eliġibbli għal preferenzi bis-saħħa ta' ftehim ma ċerti pajjiżi tal-Mediterran u li jħassar ir-Regolamenti (KE) Nru 1981/04 u (KE) Nru 934/95
IL-KUNSILL TA' L-UNJONI EWROPEA,
Wara li kkunsidrat it-Trattat li jistabbixxi l-Komunità Ewropea, u partikolarment l-Artikolu 133 tiegħu,
Wara li kkunsidra l-proposta mill-Kummissjoni,
Billi:
(1) Il-Protokolli addizzjonali għall-Ftehim ta' Kooperazzjoni bejn il-Komunità Ekonomika Ewropea, minn naħa l-waħda, u r-Repubblika Demokratika tal-Poplu ta' l-Alġerija [1], ir-Repubblika Arbija ta' l-Eġittu [2], Ir-Renju Ħaxemit tal-Ġordan [3], ir-Repubblika Arbija tas-Sirja [4], minn naħa l-oħra, u l-Protokoll suplementari għall-Ftehim li jistabbilixxi assoċjazzjoni bejn il-Komunità Ekonomika Ewropea u Malta [5], jipprovdu konċessjonijiet ta' tariffa li minnhom uħud jaqgħu fi ħdan it-tariffa ta' kwoti tal-Komunità u ta' kwantitajiet ta' referenza.
(2) Il-Protokoll li jistabbilixxi l-kondizzjonijiet u l-proċeduri għall-implementazzjoni tat-tieni stadju tal-Ftehim li jistabbilixxi Assoċjazzjoni bejn il-Komunità Ekonomika Ewropea u r-Repubblika ta' Ċipru u li jadatta ċerti dispożizzjonijiet tal-Ftehim [6], issuplementat bir-Regolament tal-Kunsill (KE) Nru 3192/94 tad-19 ta' Diċembru 1994 li jemenda l-arranġamenti li japplikaw għall-importazzjoni fil-Komunità ta' ċerti prodotti agrikoli li joriġinaw minn Ċipru [7], u wkoll jipprovdi tariffa ta' konċessjonijiet li uħud minnhom jaqgħu fi ħdan it-tariffa ta' kwoti tal-Komunità u l-kwantitajiet ta' referenza.
(3) Ir-Regolament tal-Kunsill (KEE) Nru 1764/92 tad-29 ta' Ġunju 1992 li jemenda l-arranġamenti għall-importazzjoni fil-Komunità ta' ċerti prodotti agrikoli li joriġinaw fl-Alġerija, f'Ċipru, fl-Eġittu, fl-Israel, fil-Ġordan, fil-Lebanon, f'Malta, fil-Marokk, fis-Sirja u fit-Tunisija [8], kien ħaffef it-tneħħija tat-tariffa u ipprovda għal żieda fil-volumi tat-tariffa ta' kwoti u kwantitajiet ta' referenza stabbiliti fil-Protokolli ta' l-Assoċjazzjoni jew fil-Ftehim ta' Koperazzjoni mal-pajjiżi tal-Mediterran f'dan il-każ.
(4) L-arranġamenti għall-importazzjoni ta' larinġ li joriġina minn Ċipru, l-Eġittu u l-Israel lejn il-Komunità kienu ġew aġġustati bil-Ftehim fil-għamla ta' Skambju ta' Ittri bejn il-Komunità Ewropea u Ċipru [9], bejn il-Komunità Ewropea u r-Repubblika Arbija ta' l-Eġittu [10] u bejn il-Komunità Ewropea u l-Israel [11].
(5) Id-Deċiżjoni Nru 1/98 tal-Kunsill ta' l-Assoċjazzjoni KE-Turkija ta' l-25 ta' Frar 1998 dwar ir-reġim tal-kummerċ għal prodotti agrikoli [12] tipprovdi għal tariffa ta' konċessjonijiet li uħud minnhom huma mogħtija fi ħdan it-tariffa ta' kwoti.
(6) Il-Ftehim ta' Assoċjazzjoni Transitorju Euro-Mediterranju rigward il-kummerċ u l-kooperazzjoni bejn il-Komunità Ewropea, minn naħa l-waħda, u l-Organizzazzjoni tal-Liberazzjoni tal-Palestina (PLO) għall-benefiċju ta' l-Awtorità tal-Palestina tax-Xatt tal-Punent u ta' l-Istrippa ta' Gaża [13], minn naħa l-oħra, kif ukoll il-Ftehim Euro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa l-waħda, u r-Repubblika tat-Tunisija [14], ir-Renju tal-Marokk [15], l-Istat ta l-Israel [16], minn naħa l-oħra, li jipprovdu tariffa ta' konċessjonijiet li uħud minnhom jidħlu fi ħdan it-tariffa ta' kwoti tal-Komunità u l-kwanitajiet ta' referenza.
(7) Dawn il-konċessjonijiet ta' tariffi kienu ġew implementati bir-Regolament tal-Kunsill (KE) Nru 1981/94 ta' l-25 ta' Lulju 1994 li jiftaħ u jipprovdi għall-amministrazzjoni tat-tariffa ta' kwoti tal-Komunità għal ċerti prodotti li joriġinaw fl-Alġerija, f'Ċipru, fl-Eġittu, fl-Israel, fil-Ġordan, f'Malta, fil-Marokk, fix-Xatt tal-Punent u fl-Istrippa ta' Gaża, fit Tunisija u fit-Turkija, u jipprovdi għal regoli dettaljati biex jestendu u jadattaw dawn it-tarifi ta' kwoti [17], u bir-Regolamemnt tal-Kunsill (KE) Nru 934/95 ta' l-10 ta' April 1995 li jistabbilixxi sorvaljanza statistika tal-Komunità fil-qafas ta' kwantitajiet ta' referenza għal ċerti numri ta' prodotti li joriġinaw f'Ċipru, fl-Eġittu, fl-Israel, fil-Ġordan, f'Malta, fil-Marokk, fis-Sirja fit-Tunisija, u fix-Xatt tal-Punent u fl-Istrippa ta' Gaża [18].
(8) Minħabba li r-Regolamenti tal-Kunsill (KE) Nru 1981/94 u (KE) Nru 934/95, it-tnejn li huma, kienu repetutament u sostanzjalment ġew emendati, dawn issa jenħtieġu li jkunu miktuba mil-ġdid u ssimplifikati bi qbil mar-Reżoluzzjoni tal-Kunsill ta' l-25 ta' Ottubru 1996 rigward is-simplifikazzjoni u r-razjonalizzazzjoni tar-regolamenti u l-proċeduri doganali tal-Komunità [19]. Fl-interess tar-razjonalizzazzjoni ta' l-implementazzjoni tal-miżuri tat-tarifi kkonċernati, id-dispożizzjonijiet li jirrigwardjaw għat-tariffa ta' kwoti u l-kwantitajiet ta' referenza għandhom ikunu miġbura flimkien f'regolament wieħed li jieħu akkont ta' l-emendi sussegwenti tar-Regolamenti (KE) Nru 1981/94 u (KE) Nru 934/95, flimkien ma l-emendi għall-kodiċi tan-Nomeniklatura Magħquda u tas-sud-divviżjonijiet tat- TARIC.
(9) Minħabba li l-ftehim preferenzjali kkonċernati huma konklużi għal perjodu mingħajr limitu, huwa xieraq li ma jkunx hemm limitu tat-tul ta' żmien ta' dan ir-Regolament.
(10) L-intitolament għal-benefiċju mill-konċessjonijiet tat-tariffa huwa suġġett għal-preżentazzjoni lejn l-awtoritajiet doganali tal-prova relevanti rigward l-oriġini kif hemm provvediment dwarha fil-ftehim preferenzjali f'dan il-każ bejn il-Komunità Ewropea u l-pajjiżi tal-Mediterran.
(11) Il-ftehim ta' preferenza f'dan il-każ jipprovdu, meta kwantità ta' referenza tkun estiża, għall-Komunità li jkollha l-possibbiltà li tibdel fil-perjodu ta' referenza sussegwenti il-konċessjoni mogħtija mingħajr kwantità ta' referenza b'tariffa ta' kwota ta' ammont egwali.
(12) Bħala riżultat tal-ftehim milħuq fil-Laqgħa ta' l-Urugwaj tan-negozjati multilaterali, id-dazji doganli tat-Tariffa Komuni Doganli saret bħala favorita għal ċerti prodotti, bħala it-tariffa ta' konċessjonijiet mogħtija għal dawn il-prodotti fil-ftehim preferenzjali tal-Mediterran. Huwa għalhekk mhux meħtieġ li jibqa jkun hemm provvediment għall-amministrazzjoni tat-tariffa ta' kwota għal-laħam tad-dundjan ippreprat jew ippriservat li joriġina fl-Israel jew ta' kwanitità ta' referenza għall-piżelli taż-żriegħ li joriġinaw fil-Marokk.
(13) Deċiżjonijiet tal-Kunsill jew tal-Kummissjoni li jemendaw in-Nomeniklatura Magħquda u l-kodiċi TARIC ma jinvolvux xi kambjamenti sostantivi. F'ġieħ is-simplifikazzjoni u l-pubblikazzjoni f'waqta tar-regolamenti li jimplementaw it-tariffa ta' kwoti tal-Komunità u l-kwantitajiet ta' referenza li hemm provvediment dwarhom fil-ftehim preferenzjali l-ġodda, fil-protokolli, fl-Iskambju ta' Ittri u f'atti oħrajn konklużi bejn il-Komunità u l-pajjiżi tal-Mediterran, sal-limitu li dawn l-atti diġa jispeċifikaw il-prodotti eliġibbli għal preferenzi ta' tariffi fil-qafas ta' tariffa ta' kwoti u kwanitantijiet ta' referenza, il-volumi, id-dazji u l-perjodi tagħhom għal xi kriterja ta' eliġibbilità, huwa xieraq li jkun hemm provvediment li l-Kummissjoni tista, wara li tkun ikkonsultat lill-Kumitat tal-Kodiċi Doganali, tagħmel kwalunkwe kambjamenti meħtieġa u emendi tekniċi għal dan ir-Regolament. Dan ma jaffetwax il-proċedura speċifika li hemm provvediment dwarha fir-Regolament tal-Kunsill (KE) Nru 3448/93 tas-6 ta' Diċembru 1993 li jistabbilixxi l-arranġamenti kummerċjali applikabbli għal ċerti oġġetti li jirriżultaw mill-ipproċessar ta' prodotti agrikoli [20].
(14) Ir-Regolament tal-Kummissjoni (KE) Nru 2454/93 tat-2 Lulju 1993 jistabbilixxi dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbixxi l-Kodiċi Doganali tal-Komunità [21], ikkodifika r-regoli ta' l-amministrazzjoni għall-tariffa ta' kwoti iddisinjata biex tintuża bħala segwiment ta' l-ordni kronoloġika tad-dati tad-dikjarazzjonijiet doganali u għas-sorveljanza ta' l-importazzjoni preferenzjali.
(15) Għal raġunijiet ta'ħeffa w effiċjenza, il-komunikazzjoni bejn l-Istati Membri u l-Kummissjoni għandha, sa kemm ikun possibbli, isseħħ permezz ta' rabta telematika.
(16) L-intitolar għal benefiċju mill-konċessjonijiet ta' tariffa għal ward bi blanzuni kbar, ward bi blanzuni żgħar, qronfol unifloriku (kastavalla) u qronfol multifloriku (mxenxel) huma suġġetti għall-konformità mal-kondizzjonijiet tar-Regolament tal-Kunsill (KEE) Nru 4088/87 ta' l-21 ta' Diċembru 1987 li jistabbilixxi kondizzjonijiet għall-applikazzjoni ta' dazji doganali preferenzjali fuq l-importazzjoni ta' ċerti fjuri li joriġinaw f'Ċipru, fl-Israel, fil-Ġordan, fil-Marokk u fis-Xatt tal-Punent u fl-Istrippa ta' Gaża [22].
(17) Inbejjed li joriġinaw fl-Alġerija, fil-Marokk u fit-Tunisija li jkollhom desinjazzjoni rreġistrata ta' l-oriġini, għandhom ikunu akkumpanjati jew b'ċertifikat tad-desinjazzjoni ta' l-oriġini b'konformità mal-mudell speċifikat fil-ftehim preferenzjali jew bid-dokument V I 1 jew b'estratt V I 2 annotat b'konformità ma l-Artikolu 9 tar-Regolament tal-Kummissjoni (KEE) Nru 3509/85 tat-18 ta' Diċembru 1985 fuq iċ-ċertifikat u r-rapport ta' l-analiżi meħtieġ għall-importazzjoni ta' inbid, ġulepp ta' l-għeneb u masti ta' l-għeneb [23].
(18) Intitolar għall-benefiċju mit-tariffa ta' kwota għal inbejjed likuri li joriġinaw f'Ċipru huma s-suġġett ta' konformità mal-kondizzjonijiet li l-inbejjed għandhom ikunu ddisenjata bħala "inbejjed likuri" fid-dokument V I 1 jew fl-estratt V I 2 li hemm provvediment dwarhom fir-Regolament tal-Kummissjoni (KEE) Nru 3590/85.
(19) Id-Deċiżjoni tal-Kunsill tat-22 ta' Diċembru 2000 rigward il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u r-Repubblika tat-Tunisija li jikkonċernaw il-miżuri reċipoki ta' liberalizzazzjoni u l-emendi tal-Protokolli Agrikoli għal-Ftehim ta' Asoċjazzjoni KE/Tunisija [24], tipprovdi għal konċessjonijiet ġodda ta' tariffa u għal tibdil fil-konċessjonijiet eżistenti li uħud minnhom jaqgħu fi ħdan it-tariffa ta' kwoti tal-Komunità u l-kwantitajiet ta' referenza.
(20) Il-miżuiri meħtieġa għall-implimentazjoni ta' dan ir-Regolament għandhom ikunu adotti bi qbil mad-Deċiżjoni tal-Kunsill 1999/468/KE tat-28 ta Ġunju 1999 li tistabbilixxi l-proċeduri għall-eżerċitar tal-poteri ta' l-implimetazzjoni konferiti fuq il-Kummisjoni [25],
ADOTTA DAN IR-REGOLAMENT:
Artikolu 1
Konċessjonijiet ta' tariffa fi ħdan it-tariffa ta' kwoti tal-Komunità jew fi ħdan kwantitajiet ta' referenza
Meta prodotti li joriġinaw fl-Alġerija, fil-Marokk, fit-Tunisija, fl-Eġittu, fil-Ġordan, fis-Sirja, fix-Xatta tal-Punent u fl-Istrippa ta' Gaża, fit-Turkija, f'Malta u f'Ċipru elenkati fl-Annessi I sa XI ikunu mqiegħda f'ċirkolazzjoni ħielsa fil-Komunità, dawn għandhom ikunu eliġibbli għal rati mnaqqsa tad-dazju doganali fi ħdan il-limiti tat-tariffa ta' kwoti tal-Komunità jew fil-qafas tal-kwanitajiet ta' referenza, matul il-perjodu u b'konformità mad-dispożizzjonijiet stabbiliti f'dan ir-Regolament.
Artikolu 2
Dispożizzjonijiet speċjali għal tariffa ta' kwoti għal fjuri friski maqtuha u blanzuni tal-fjuri
1. L-applikazzjoni tat-tariffa ta' kwoti għal fjuri friski maqtuha u blanzuni tal-fjuri tista, b'Regolament tal-Kummissjoni, tkun sospiża u d-dazju tat-Tariffa Doganali Komuni jkun stabbilit mill-ġdid għal ward bil-fjuri kbar, ward bil-fjuri żgħar, qronfol unifloriku (kastavalla) u qronfol multifloriku (mxenxel) jekk il-kondizzjonijiet tal-prezz stabbiliti bir-Regolament (KEE) Nru 4088/87 ma jkunux osservati.
2. L-importazzjoni fil-Komunità ta' prodotti li fuqhom id-dazju tat-Tariffa Komuni Doganali tkun reġgħet ġiet stabbilita matul il-perjodu ta' l-applikazzjoni ta' stabbeliment mill-ġdid bħala dan, m'għandhiex tkun eliġibbli għal benefiċju mit-tariffa ta' kwota kkonċernata.
Artikolu 3
Kondizzjonijiet speċjali għal-intitolar tat-tariffa ta' kwoti għal ċerti nbejjed
1. Sabiex jibbenefikaw mit-tariffa ta' kwoti tal-Komunità imsemmija fl-Annessi I sa III permezz tan-numri ta' l-ordni 09.1001, 09.1107 u 09.1205, l-inbejjed għandhom ikunu akkumpanjati jew b'ċertifikat tad-designazzjoni ta' l-oriġini maħruġ mill-awtorità relevanti tal-Marokk jew tat-Tunisija, b'konformità mal-mudell stabbilit fl-Anness XII, jew, b'dokument V I 1 jew estratt V I 2 annotat b'konformità ma l-Artikolu 9 tar-Regolament (KEE) Nru 3590/85.
2. Intitolar għall-benefiċju mit-tariffa ta' kwota permezz tan-numru ta' l-ordni 09.1417 referut fl-Anness XI għal l-inbejjed likuri li joriġinaw f'Ċipru huwa s-suġġett ta' konformità mal-kondizzjonijiet li l-inbejjed għandhom ikunu ddisenjati bħala "inbejjed likuri" fid-dokument V I 1 jew fl-estratt V I 2 li hemm provvediment dwarhom fir-Regolament tal-Kummissjoni (KEE) Nru 3590/85.
Artikolu 4
L-amministrazzjoni tat-tariffa ta' kwoti u kwanitajiet ta' referenza
1. It-tariffa ta' kwoti referuti f'dan ir-Regolament għandhom ikunu amministrati mill-Kumissjoni b'konformità ma' l-Artikoli 308a u 308c tar-Regolament (KEE) Nru 2454/93.
2. Il-prodotti mqiegħda f'ċirkolazzjoni ħielsa għal-benefiċju ta' rati preferenzjali, partikolarment dawk li hemm provvediment dwarhom fi ħdan il-kwantitajiet ta' referenza referuti fl-Artikolu 1, għandhom ikunu suġġetti għal sorveljanza mill-Komunità b'konformità ma l-Artikolu 308d tar-Regolament (KEE) Nru 2454/93. Il-Kummissjoni, f'konsultazzjoni mal-Istati Membri għandha tiddeċiedi dwar il-prodotti apparti milli dawk koperti bil-kwantitajiet ta' referenza li dwarhom tapplika s-sorveljanza.
3. Il-komunikazzjoni li tirreferi għall-amministrazzjoni ta' tariffa ta' kwoti u kwantitajiet ta' referenza bejn l-Istati Membri u l-Kummissjoni għandha sseħħ, sa kemm ikun possibbli, permezz ta' rabta telematika.
Artikolu 5
L-għoti tal-poteri
1. Mingħajr preġudizju għal-proċedura stabbilita bir-Regolament tal-Kunsill (KE) Nru 3448/93, il-Kummissjoni tista, b'konformità mal-proċedura referuta fl-Artikolu 6(2) ta' dan ir-Regolament, tadotta d-dispożizzjonijiet meħtieġa għal-applikazzjoni ta' dan ir-Regolament, notevolment:
(a) l-emendi u l-aġġustamenti tekniċi meħtieġa bħala segwiment tat-tibdil fil-kodiċi tan-Nomeniklatura Magħquda u tas-sud-diviżjonijiet TARIC;
(b) l-adattazzjonijiet meħtieġa li jirriżultaw mid-dħul b'effett ta' l-arranġamenti l-ġodda, l-protokolli, l-Iskambju ta' Ittri jew xi att ieħor konkluż bejn il-Komunità u l-pajjiżi tal-Mediterran u adotti mill-Kunsill, meta ftehim, protokolli, Skambji ta' Ittri bħal dawn jew xi atti oħrajn tal-Kunsill jispeċifikaw il-prodotti eliġibbli għal tariffa ta' preferenzi fil-qafas tat-tariffa ta' kwoti u kwantitajiet ta' referenza, il-volumi tagħhom, id-dazji, il-perjodi u xi kriterja ta' l-eliġibilità.
2. Id-dispożizzjonijiet adotti skond il-paragrafu 1 ma jawtorizzawx lill-Kummissjoni sabiex:
(a) tgħaddi l-kwantitajiet prefernzjali minn perjodu għal ieħor;
(b) titrasferixxi kwantitajiet minn tariffa ta' kwota waħda jew kwantità ta' referenza waħda lejn tariffa ta' kwota oħra jew kwantità ta' referenza oħra;
(ċ) titrasferixxi kwantitajiet minn tariffa ta' kwota lejn kwanitità ta' referenza u vice versa;
(d) tibdel it-tabelli ta' żmien stabbiliti fil-ftehim, fil-protokolli u l-Iskambji ta' Ittri jew f'atti oħrajn tal-Kunsill;
(e) tadotta leġistlazzjoni li taffettwa t-tariffa ta' kwoti amministrata permezz ta' liċenzi ta' l-importazzjoni.
Artikolu 6
Kumitat ta' l-Amministrazzjoni
1. Il-Kummissjoni għandha tkun megħjjuna mill-Kumitat tal-Kodiċi Doganali stabbilit bl-Artikolu 248a tar-Regolament (KEE) Nru 2913/92 [26] (minn hawn il-quddiem referut bħala "il-Kumitat")
2. Meta ssir riferenza għal dan il-paragrafu, l-Artikoli 4 sa 7 tad-Deċiżjoni 1999/468/KE għandhom ikunu applikabbli.
Il-perjodu ta' żmien stabbilit fl-Artikolu 4(3) ta' Deċiżjoni 1999/468/KE għandu jkun ta' tliet xhur.
3. Il-Kumitat għandu jadotta r-Regoli tal-Proċedura tiegħu.
Artikolu 7
Kooperazzjoni
L-Istati Membri u l-Kummissjoni għandhom jikkooperaw mill-qrib sabiex jassiguraw konformità ma dan ir-Regolament.
Artikolu 8
Kanċellament
Ir-Regolamenti (KE) Nru 1981/94 u (KE) Nru 934/95 huma b'hekk imħassra.
Referenzi għar-Regolamenti (KE) Nru 1981/94 u (KE) Nru 934/95 għandhom jitqiesu li jirreferu għal dan ir-Regolament u jinqraw skond it-tabella ta' korrelazzjoni fl-Anness XIII.
Artikolu 9
Dħul fis-seħħ
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mill-1 ta' Jannar 2001 għat-tariffa ta' kwoti imsemmija fl-Anness III permezz tan-numri ta' l-ordni 09.1211, 09.1215, 09.1217, 09.1218, 09.1219 u 09.1220.
Dan ir-Regolament għandu jorbot fl-intier tiegħu u jkun japplika direttament applikabbli fl-Istati Membri kollha
Magħmul fil-Lussemburgu, fid-9 ta' April 2001.